Jon Grunde Vegard

Jon Grunde Vegard (født 1957) er en norsk tidligere stuper og trener. Han har i alt 68 NM-titler, og er dermed den stuperen i Norge som har flest NM-titler (per 2007). Han ble nummer 11 i 10 m tårnstup i OL i Los Angeles i 1984. Han konkurrerte for Tønsberg Svømmeklubb og Hamar Idrettslag.

Jon Grunde Vegard er sønn av stuperen og treneren Grunde Vegard og bror til Tonje Vegard. Han vokste opp i Tønsberg i Vestfold, der han stupte for Stupklubben Spinn, og Tønsberg Svømmeklubb fram til 1986. Da byttet han til Hamar Idrettslag (HIL) og stupte for den klubben til han ga seg i 1992.

Etter fire år med studier i computer science ved University of Texas i Austin i USA og et år i militæret, flyttet Jon Grunde Vegard til Hamar der han trente frem blant annet Iren Dahl, Kamilla Gamme, Kim Toril Kristiansen, Siri Hafnor, Cathrine Nordli og Evy Nergård. Sterke stupnavn blant guttene er Tom Inge Jensen og Halvor Hirkjølen.

 Meritter 
 68 NM-titler i seniorklassen i perioden 1972-1996, hvorav 35 i sviktstup, 27 i tårnstup og seks i stup kombinert. Han vant sin eneste kongepokal i 1983.
 Ti nordiske mesterskap, sju i tårnstup og tre i sviktstup.
 Sølv i junior-EM, 3 m sviktstup – Leeds i England i 1973.
 4.-plass, 1 m fra 1975 og 4.-plass på 3 m og 7.-plass fra 10 m i 1984 som beste plasseringer i Europacup. 
 5.-plass og 6.-plass i EM, 10 m tårnstup og 7.-plass i EM, 3 m sviktstup, og 6. (10m) i Roma.
 Beste plasseringer i VM er 13. og 15.-plass.

 Referanser 

 Eksterne lenker 


Kategori:Fødsler i 1957
Kategori:Norske stupere
Kategori:Norske trenere
Kategori:Norgesmestere i stup
Kategori:Deltakere for Norge under Sommer-OL 1984
Kategori:Stupere under Sommer-OL 1984
Kategori:Kongepokalvinnere i svømmesport
Kategori:Hamar Idrettslag
Kategori:Personer fra Tønsberg kommune
Kategori:Personer fra Hamar kommune